ŠVENČIONIŲ RAJONO SAVIVALDYBĖS ADMINISTRACIJA
KŪRYBINIŲ INDUSTRIJŲ ERDVIŲ ĮRENGIMO ŠVENČIONĖLIUOSE, PASTATŲ PARTIZANŲ G. 2, ŠVENČIONĖLIŲ M., ŠVENČIONIŲ R. SAV., TARPTAUTINIS ATVIRAS ARCHITEKTŪRINIO PROJEKTO KONKURSAS
KONKURSO SĄLYGOS
I. BENDROSIOS NUOSTATOS
1. Perkančioji organizacija – Švenčionių rajono savivaldybės administracija, juridinio asmens kodas 188766722, buveinės adresas Vilniaus g. 19, LT-18116 Švenčionys (toliau – Perkančioji organizacija).
2. Perkančiosios organizacijos ir tiekėjų bendravimas ir keitimasis informacija, atliekant šį pirkimą, vyksta naudojantis Centrinės viešųjų pirkimų informacinės sistemos (toliau – CVP IS) priemonėmis. Šiame punkte nustatytų reikalavimų gali būti nesilaikoma tik išimtiniais Lietuvos Respublikos viešųjų pirkimų įstatyme (toliau – Viešųjų pirkimų įstatymas) nurodytais atvejais.
3. Šis Kūrybinių industrijų erdvių įrengimo Švenčionėliuose, pastatų Partizanų g. 2, Švenčionėlių m., Švenčionių r. sav. tarptautinis atviras architektūrinio projekto konkursas (toliau – konkursas, pirkimas) vykdomas vadovaujantis Viešųjų pirkimų įstatymu, Lietuvos Respublikos architektūros įstatymo 13 straipsniu bei Lietuvos Respublikos aplinkos ministro 2017 m. rugpjūčio 22 d. įsakymu Nr. D1-671 patvirtintomis Projekto konkurso organizavimo taisyklėmis (toliau – Taisyklės), kitais viešuosius pirkimus reglamentuojančiais teisės aktais bei šiais pirkimo dokumentais ir jų galiojančiomis redakcijomis.
4. Konkursas vykdomas laikantis lygiateisiškumo, nediskriminavimo, abipusio pripažinimo, proporcingumo, skaidrumo principų ir konfidencialumo reikalavimų.
5. Išankstinio informacinio skelbimo apie šį konkursą nebuvo.
6. Šiame konkurse perkančioji organizacija nenumato skelbti savanoriško ex ante skaidrumo skelbimo.
7. Skelbimas apie konkursą paskelbtas CVP IS ir per Europos Sąjungos leidinių biurą.
8. Pirkimo dokumentai (taip pat ir paaiškinimai, patikslinimai) skelbiami kartu su skelbimu CVP IS adresu https://pirkimai.eviesiejipirkimai.lt/. Tiekėjai privalo registruotis priimdami kvietimą CVP IS (registracija nemokama). Neužsiregistravę CVP IS tiekėjai negaus perkančiosios organizacijos pranešimų ir turės patys savo iniciatyva sekti CVP IS skelbiamą informaciją.
9. Perkančiosios organizacijos kontaktinis asmuo, įgaliotas palaikyti tiesioginį ryšį su tiekėjais: Rina Rimaš, Švenčionių rajono savivaldybės administracijos Vietinio ūkio skyriaus vyriausioji specialistė Tel. (+370) 387 66368 El. p. rina.rimas@svencionys.lt
10. Pagrindinės su konkurso procedūromis susijusios sąvokos:
1) Devizas – dalyvio pasirinktas 6 (šešių) skaitmenų kodas, kuris rašomas ant visų „Vokas 1“ ir „Vokas 2“ CVP IS priemonėmis pateikiamų dokumentų ir jų lapų. Dalyvis visur rašo tą patį devizą; jis neleidžia identifikuoti dalyvio, kol projektas nėra įvertintas (devizo naudojimo reikalavimai – konkurso sąlygų priede „Reikalavimai projektų pateikimui“);
2) Dalyvis – kvalifikacinius reikalavimus atitinkantis fizinis asmuo (atestuotas architektas) ir (ar) juridinis asmuo, konkursui pateikęs projektą;
3) Projektas (projekto pasiūlymas) – tiekėjo konkursui pateikiama dokumentų visuma, išreiškianti konkurso objekto urbanistinę-architektūrinę idėją;
4) Reglamentas – 2022 m. balandžio 8 d. Tarybos reglamentas (ES) 2022/576 dėl ribojamųjų priemonių, atsižvelgiant į Rusijos veiksmus, kuriais destabilizuojama padėtis Ukrainoje;
5) kitos sąvokos atitinka Viešųjų pirkimų įstatyme ir Taisyklėse apibrėžtas sąvokas.
II. KONKURSO OBJEKTAS, TIKSLAS
11. Konkurso objektas: Kūrybinių industrijų erdvių įrengimo Švenčionėliuose, pastatų Partizanų g. 2, Švenčionėlių m., Švenčionių r. sav. urbanistinės-architektūrinės idėjos projektas. Konkurso objektas išsamiai aprašytas konkurso sąlygų priede Nr. 1 „Techninė užduotis“. Kadangi konkurso objektas yra Švenčionėlių geležinkelio stoties statinių komplekso (unikalus kodas 46689) dalis, sprendiniai turi derėti su kultūros paveldo objektu ir išsaugoti jo vertingąsias savybes.
12. Konkurso tikslas: išrinkti geriausiai urbanistinius, architektūrinius, paveldosauginius ir funkcinius aspektus bei kitus konkurso sąlygose ir jų prieduose išvardintus reikalavimus atitinkančią konkurso objekto architektūrinio projekto idėją. Šio konkurso I, II ir III vietas užėmusiems dalyviams įteikiamos piniginės premijos: I vietai – 15 000,00 Eur (penkiolika tūkstančių Eurų 00 ct.), II vietai – 10 000,00 Eur (dešimt tūkstančių Eurų 00 ct.), III vietai – 7 000,00 Eur (septyni tūkstančiai Eurų 00 ct.), įskaitant PVM. Perkančioji organizacija, vadovaudamasi Taisyklių nuostatomis ir Viešųjų pirkimų įstatymo 71 straipsnio 4 dalimi, turi teisę, bet neprivalo, projekto idėjos įgyvendinimo (projektavimo ir projekto vykdymo priežiūros) paslaugas pirkti neskelbiamų derybų būdu. Neskelbiamos derybos bus vykdomos su I vietos laimėtoju. Nepavykus deryboms su I vietos laimėtoju, neskelbiamos derybos bus vykdomos su II vietos laimėtoju. Nepavykus deryboms su II vietos laimėtoju, neskelbiamos derybos bus vykdomos su III vietos laimėtoju. Šios neskelbiamos derybos vykdomos vadovaujantis Viešųjų pirkimų įstatymo nuostatomis.
13. Siūlomų paslaugų kaina turi būti ne didesnė nei 350 000,00 Eur be PVM. Pasiūlyta kaina, viršijanti šią sumą, laikoma neatitinkančia konkurso sąlygų. Konkurso laimėtojai neskelbiamų derybų metu negali didinti projekte pasiūlytos paslaugų kainos.
14. Konkurso uždaviniai, susiję su urbanistiniais, architektūriniais, paveldosauginiais ir funkciniais projektavimo aspektais, bei paslaugų teikimo terminai nurodyti konkurso sąlygų priede Nr. 1 „Techninė užduotis“.
15. Projektai rengiami ir pateikiami pagal konkurso sąlygų priede Nr. 4 „Reikalavimai projektų pateikimui“ nustatytus reikalavimus.
16. Perkančioji organizacija neleidžia pateikti alternatyvių projektų. Tiekėjui pateikus alternatyvų projektą (alternatyvius projektus), jo projektas ir alternatyvūs projektai atmetami.
III. TIEKĖJŲ PAŠALINIMO PAGRINDAI, KVALIFIKACIJOS IR APLINKOS APSAUGOS VADYBOS SISTEMŲ STANDARTŲ REIKALAVIMAI
17. Konkurse turi teisę dalyvauti fiziniai asmenys, juridiniai asmenys, kitos organizacijos, jų padaliniai ar tokių asmenų grupė, sudariusi jungtinės veiklos sutartį. Projektui pateikti ūkio subjektų grupė neprivalo įsteigti juridinio asmens.
18. Šiame konkurse taikoma Viešųjų pirkimų įstatymo 59 straipsnio 4 dalyje nurodyta galimybė pirmiausia vertinti projektus, o įvertinus – tikrinti, ar nėra I, II ar III vietą užėmusių dalyvių pašalinimo pagrindų ir ar jų kvalifikacija atitinka reikalavimus.
19. Tiekėjų pašalinimo pagrindai ir jų nebuvimą patvirtinančių dokumentų sąrašas nustatyti konkurso sąlygų priede Nr. 6 „Tiekėjų pašalinimo pagrindai“. Preliminariai atitiktį tiekėjas patvirtina pateikdamas Europos bendrąjį viešųjų pirkimų dokumentą (toliau – EBVPD), kurio forma pateikta konkurso sąlygų priede Nr. 13.
20. Tiekėjo kvalifikacijos reikalavimai ir juos įrodančių dokumentų sąrašas, taip pat reikalavimai laikytis kokybės ir aplinkos apsaugos vadybos sistemų standartų nustatyti konkurso sąlygų priede Nr. 7 „Tiekėjų kvalifikacijos reikalavimai“. Siūlomi specialistai nurodomi pagal konkurso sąlygų priedą Nr. 8 „Siūlomų specialistų sąrašas“, o suteiktų paslaugų patirtis – pagal konkurso sąlygų priedą Nr. 9 „Suteiktų paslaugų sąrašas“.
21. EBVPD užpildo, pasirašo ir pateikia tiekėjas, kiekvienas tiekėjų grupės partneris (jei projektą teikia tiekėjų grupė) ir kiekvienas ūkio subjektas (subtiekėjas, trečiasis asmuo), kurio pajėgumais tiekėjas remiasi siekdamas atitikti kvalifikacijos reikalavimus. Kiekvienas EBVPD teikiamas PDF formatu, pasirašytas saugiu elektroniniu parašu arba atspausdintas, pasirašytas ir pateiktas skenuotas.
22. Dokumentų, patvirtinančių pašalinimo pagrindų nebuvimą ir kvalifikacijos atitiktį, bus prašoma tik iš tų tiekėjų, kurių projektai pagal vertinimo rezultatus galės užimti I, II ar III vietą. Tiekėjo kvalifikacija turi būti įgyta iki projekto pateikimo termino pabaigos.
23. Tiekėjas gali remtis kitų ūkio subjektų pajėgumais, kad atitiktų kvalifikacijos reikalavimus, tik jeigu tie subjektai patys teiks paslaugas, kurioms reikia jų pajėgumų. Tiekėjas projekte turi įrodyti, kad šie ištekliai jam bus prieinami. Nustačiusi, kad ūkio subjektas netenkina reikalavimų ar turi pašalinimo pagrindų, perkančioji organizacija pareikalauja jį pakeisti.
24. Projektą gali pateikti tiekėjų grupė, pateikusi jungtinės veiklos sutartį. Pirkimo procedūrų metu grupės partnerių keisti negalima. Jungtinės veiklos sutartyje nurodomi partnerių įsipareigojimai ir jų vertės dalys, solidarioji atsakomybė ir atsakingas partneris, atstovaujantis grupei. Laimėjus, sutartis sudaroma su atsakingu partneriu.
IV. REIKALAVIMAI, SUSIJĘ SU NACIONALINIU SAUGUMU
25. Pirkimui taikomos Reglamento nuostatos. Kartu su pasiūlymu tiekėjas turi pateikti užpildytą deklaraciją dėl (ne)atitikties Reglamento nuostatoms, kuri pateikta Pirkimo sąlygų 8–9 prieduose. Kilus abejonių dėl tiekėjo (ne)atitikties Reglamento nuostatoms, perkančioji organizacija iš galimo laimėtojo prašys pateikti dokumentus, įrodančius deklaracijoje pateiktų duomenų teisingumą.
26. Perkančioji organizacija, nustačiusi, kad tiekėjo pasitelktas subtiekėjas ar ūkio subjektas, kurio pajėgumais remiamasi, tenkina Reglamento 5k straipsnyje nustatytus ribojimus, reikalaus tiekėjo juos pakeisti kitais, pirkimo sąlygų reikalavimus atitinkančiais, subjektais.
V. PIRKIMO DOKUMENTŲ PAAIŠKINIMAS, PAPILDYMAS IR PATIKSLINIMAS
27. Perkančiosios organizacijos ir tiekėjų paklausimai ir atsakymai teikiami tik CVP IS priemonėmis adresu https://viesiejipirkimai.lt/, lietuvių kalba.
28. Tiekėjai turėtų būti aktyvūs ir pateikti klausimus kuo anksčiau. Tiekėjas gali prašyti paaiškinti pirkimo dokumentus ne vėliau kaip likus 10 (dešimt) kalendorinių dienų iki projektų pateikimo termino pabaigos;.
29. Perkančioji organizacija atsako į klausimą ne vėliau kaip likus ne mažiau kaip 6 (šešioms) kalendorinėms dienoms iki projektų pasiūlymų pateikimo termino pabaigos ir atsakymą skelbia CVP IS, nenurodydama klausėjo.
30. Nesibaigus projektų pateikimo terminui, perkančioji organizacija savo iniciatyva gali paaiškinti, patikslinti ar papildyti pirkimo dokumentus. Jeigu papildoma informacija pateikiama likus mažiau kaip 6 (šešioms) kalendorinėms dienoms iki projektų pasiūlymų pateikimo termino pabaigos arba padaromi reikšmingi pakeitimai, perkančioji organizacija pratęsia projektų pateikimo terminą.
31. Perkančioji organizacija nenumato rengti susitikimų su dalyviais ir konkurso objekto apžiūros natūroje. 
VI. PROJEKTŲ RENGIMAS, PATEIKIMAS
32. Tiekėjo pateikiamas projektas ir kiti pirkimo dokumentuose nustatyti dokumentai rengiami ir pateikiami pagal konkurso sąlygų priede Nr. 4 „Reikalavimai projektų pateikimui“ nustatytus reikalavimus. Perkančiajai organizacijai padarius pirkimo dokumentų ar jų priedų pakeitimus, tiekėjai privalo į juos atsižvelgti.
33. Pateikdamas projektą tiekėjas sutinka su šiais pirkimo dokumentais ir patvirtina, kad jo projekte pateikta informacija yra teisinga.
34. Projektas pateikiamas lietuvių kalba. Su oficialiais užsienio valstybėse išduotais dokumentais pateikiamas jų vertimas į lietuvių kalbą.
35. Tiekėjas (fizinis ar juridinis asmuo) gali pateikti tik vieną projektą, nepriklausomai nuo to, ar teikiant projektą jis bus atskiras tiekėjas, ar tiekėjų grupės partneris.
36. Tiekėjas prisiima visas su projekto rengimu ir pateikimu susijusias išlaidas; perkančioji organizacija jų nekompensuoja, nepriklausomai nuo konkurso eigos ir baigties.
37. Projektai rengiami ir pateikiami užtikrinant anonimiškumą – draudžiama pateikti bet kokią informaciją, kurios pagrindu būtų galima identifikuoti tiekėją ar autorių (anonimiškumo reikalavimai – konkurso sąlygų priede Nr. 4).
38. Projektą sudaro dokumentų, pateikiamų elektroninėmis (CVP IS) priemonėmis, visuma. Visas projektas pateikiamas tik elektroninėmis priemonėmis, naudojant CVP IS, adresu https://viesiejipirkimai.lt/, nepažeidžiant anonimiškumo, dviejuose vokuose – „Vokas 1“ ir „Vokas 2“.
39. CVP IS pasiūlymo lange „Vokas 1“ (anoniminė dalis) pateikiami dokumentai, nurodyti konkurso sąlygų priede Nr. 4 „Reikalavimai projektų pateikimui“: aiškinamasis raštas, planšetės su grafine medžiaga ir kainos pasiūlymas (pagal konkurso sąlygų priedą Nr. 2 „Kainos pasiūlymas“).
40. CVP IS pasiūlymo lange „Vokas 2“ (dalyvį identifikuojanti dalis) pateikiami dokumentai:
1) užpildyta devizo šifro forma pagal konkurso sąlygų priedą Nr. 3 „Dalyvio devizo šifras“;
2) jei projektą teikia tiekėjų grupė – jungtinės veiklos sutarties kopija;
3) užpildytas ir pasirašytas EBVPD (konkurso sąlygų priedas Nr. 13);
4) deklaracijos dėl atitikties Reglamento nuostatoms (konkurso sąlygų priedai Nr. 8–9);
5) įgaliojimas ar kitas dokumentas, suteikiantis teisę pasirašyti projektą, kai jį pasirašo ne juridinio asmens vadovas, o jo įgaliotas asmuo;
6) kiti dokumentai.
41. Visi dalyvio pateikti dokumentai ženklinami vienu ir tuo pačiu devizu.
42. Perkančioji organizacija nereikalauja kartu su projektu pateikti projekto galiojimo užtikrinimo.
43. Projekto pasiūlymas pateikiamas CVP IS priemonėmis iki skelbime apie konkursą nurodyto termino pabaigos.
44. Perkančioji organizacija neatsako už nenumatytus atvejus, dėl kurių projektai gauti pavėluotai. Dalyvis atsakingas už tai, kad projektas būtų pateiktas laiku.
45. Kol nepasibaigė projektų priėmimo terminas, tiekėjas gali pakeisti ar atšaukti pateiktą projektą. Pakeitimas ar atšaukimas galioja, jeigu perkančioji organizacija jį gavo iki termino pabaigos.
46. Projektas turi galioti 150 (vieną šimtą penkiasdešimt) dienų nuo projekto pateikimo termino pabaigos.
47. Tiekėjas projekte nurodo, ar jame yra konfidencialios informacijos (Viešųjų pirkimų įstatymo 20 str. 2 d.), ir pagrindžia jos konfidencialumą. Informacija, kurią viešai skelbti įpareigoja įstatymai, negali būti nurodoma kaip konfidenciali.
VII. PROJEKTŲ NAGRINĖJIMAS, APTARIMAS IR ĮVERTINIMAS
48. Konkursui pateiktų projektų atitiktį pirkimo dokumentų reikalavimams (išskyrus atitiktį techninei užduočiai ir vertinimą pagal vertinimo kriterijus) nagrinėja ir vertina perkančiosios organizacijos sudaryta viešojo pirkimo komisija (toliau – Komisija).
49. Konkursui pateiktų projektų atitikčiai techninei užduočiai (konkurso sąlygų priedas Nr. 1) įvertinti ir vertinimui pagal vertinimo kriterijus atlikti sudaroma atskira vertinimo komisija (toliau – Vertinimo komisija) iš 5 narių. Vertinimo komisijos sudarymas ir darbo tvarka atitinka Taisyklių reikalavimus.
50. Projektai nagrinėjami ir vertinami konfidencialiai, nedalyvaujant projektus pateikusiems tiekėjams. Kiekvienas Komisijos ir Vertinimo komisijos narys projektus vertina objektyviai ir nešališkai.
51. Konkursui pateikti projektai vertinami pagal ekonomiškai naudingiausio pasiūlymo (kainos ir kokybės santykio) principą. Vertinimo kriterijai, jų lyginamieji svoriai, balų skyrimo skalė ir apskaičiavimo formulės nustatyti konkurso sąlygų priede Nr. 5 „Projekto pasiūlymų vertinimo kriterijai“. Pagal su architektūriniu projektu susijusius kriterijus vertina Vertinimo komisija, pagal kainos kriterijų – Komisija.
52. Konkurso I, II ir III vietas užims tie tiekėjai, kurių projektai surinks daugiausia balų ir nebus atmesti. Esant vienodam balų skaičiui, eiliškumą lemia Vertinimo komisijos pirmininko balsas. Vertinimo komisija gali ir neskirti pirmosios vietos, jeigu mano, kad nė vienas projektas nevertas jos.
53. Atidarius vokus su devizų šifrais ir atskleidus autorystes, Komisija tikrina, ar I, II ar III vietą galinčių užimti dalyvių „Vokuose 2“ pateikti visi reikalaujami dokumentai (EBVPD, deklaracijos ir kt.). Trūkstant dokumentų, Komisija prašo juos pateikti per nustatytą terminą; nepateikus – projektas atmetamas ir Komisija kreipiasi į kitą eilėje esantį dalyvį, balų neperskaičiuojant.
54. Komisija atmeta projektą, jeigu:
1) projektas gautas po galutinio pateikimo termino pabaigos;
2) projektas pateiktas pažeidžiant anonimiškumą;
3) projektas neatitinka konkurso sąlygose ir jų prieduose (Nr. 1 „Techninė užduotis“) išdėstytų reikalavimų;
4) tiekėjas pateikė netikslius, neišsamius ar klaidingus dokumentus (arba jų nepateikė) dėl pašalinimo pagrindų nebuvimo, atitikties kvalifikacijai ar Reglamento ribojimų ir, prašomas, jų nepatikslino;
5) tiekėjas neatitinka kvalifikacijos reikalavimų;
6) siūloma kaina viršija konkurso sąlygose nurodytą sumą;
7) kaina nurodyta neįprastai maža ir dalyvis nepateikia tinkamų jos pagrįstumo įrodymų;
8) vertinimo kriterijų balų reikšmės nesiekia konkurso sąlygų priede Nr. 5 nustatytos minimalios ribos (jei tokia nustatyta).
55. Perkančioji organizacija gali nevertinti viso projekto, jei patikrinusi jo dalį nustato, kad projektas turi būti atmestas.
56. Piniginės premijos konkurso laimėtojams (I – 15 000,00 Eur, II – 10 000,00 Eur, III – 7 000,00 Eur, įskaitant PVM) išmokamos ne vėliau kaip per 30 (trisdešimt) kalendorinių dienų po galutinių konkurso rezultatų paskelbimo.
VIII. GINČŲ NAGRINĖJIMO TVARKA
57. Ginčai nagrinėjami Viešųjų pirkimų įstatymo VII skyriuje nustatyta tvarka. Dalyvis turi teisę pateikti pretenziją perkančiajai organizacijai arba kreiptis į teismą per Viešųjų pirkimų įstatyme nustatytus terminus.
IX. PIRKIMO SUTARTIES SĄLYGOS
58. Perkančioji organizacija su vienu iš konkurso laimėtojų neskelbiamų derybų būdu gali sudaryti projektavimo paslaugų pirkimo sutartį.
59. Viešojo pirkimo sutartis sudaroma nedelsiant, bet ne anksčiau negu pasibaigė sutarties sudarymo atidėjimo terminas, kuris negali būti trumpesnis nei 10 dienų, išskyrus Viešųjų pirkimų įstatyme nustatytus atvejus, kai atidėjimo terminas netaikomas.
60. Viešojo pirkimo (projektavimo paslaugų) sutarties projektas pateiktas konkurso sąlygų priede Nr. 12 „Viešojo pirkimo sutarties projektas“. Sutarties esminės sąlygos privalomos dalyviams ir sudarant sutartį su laimėtoju nekeičiamos, išskyrus jose aiškiai nurodytus atvejus.
61. Sutarties įvykdymo užtikrinimo (jei numatytas sutarties projekte) vertė ir pateikimo tvarka nustatytos konkurso sąlygų priede Nr. 12.
X. BAIGIAMOSIOS NUOSTATOS
62. Pirkimo dokumentuose neaprašytos pirkimo procedūros vykdomos vadovaujantis Viešųjų pirkimų įstatymu ir jo įgyvendinamaisiais teisės aktais.
63. I, II ir III vietas laimėjusių projektų medžiaga (planšetės, aiškinamieji raštai) tampa perkančiosios organizacijos nuosavybe nuo piniginės premijos išmokėjimo. Neturtinės autoriaus teisės lieka dalyviui. Perkančioji organizacija gali naudoti prizininko architektūrinius sprendinius tik sudarydama su autoriumi projektavimo paslaugų pirkimo sutartį.
64. Perkančioji organizacija, konkurso organizatorius ir dalyvis turi teisę viešinti konkursui pateiktus projektus, nurodant autorių ir perkančiąją organizaciją. Dalyvis negali viešinti projekto, kol neatidaryti vokai su devizų šifrais ir nepaviešinta preliminari eilė.
65. Perkančioji organizacija bet kuriuo metu iki konkurso laimėtojo nustatymo turi teisę savo iniciatyva nutraukti konkurso procedūras, jeigu atsirado nenumatytų aplinkybių. Tokiu atveju patirti nuostoliai neatlyginami.
66. Konkurse negali dalyvauti ar padėti tiekėjui Komisijos ir Vertinimo komisijos nariai, recenzentai, ekspertai, sąlygų rengėjai ir jų artimieji giminaičiai.
67. Tiekėjo asmens duomenys tvarkomi vadovaujantis Reglamentu (ES) 2016/679 ir teisės aktuose nustatytais terminais, teisinių prievolių vykdymo pagrindu.
XI. KONKURSO SĄLYGŲ PRIEDAI
Priedai pateikiami atskirais dokumentais:
	Priedo Nr.
	Priedo pavadinimas

	1 priedas
	Techninė užduotis

	2 priedas
	Kainos pasiūlymas

	3 priedas
	Dalyvio devizo šifras

	4 priedas
	Reikalavimai projektų pateikimui

	5 priedas
	Projekto pasiūlymų vertinimo kriterijai

	6 priedas
	Tiekėjų pašalinimo pagrindai

	7 priedas
	Tiekėjų kvalifikacijos reikalavimai ir reikalaujami kokybės bei aplinkos apsaugos vadybos sistemų standartai

	8 priedas
	Tiekėjo deklaracija dėl atitikties Reglamento (ES) 2022/576 nuostatoms (fiziniam asmeniui)

	9 priedas
	Tiekėjo deklaracija dėl atitikties Reglamento (ES) 2022/576 nuostatoms (juridiniam asmeniui)

	10 priedas
	Siūlomų specialistų sąrašas

	11 priedas
	Suteiktų paslaugų sąrašas

	12 priedas
	Viešojo pirkimo (projektavimo paslaugų) sutarties projektas

	13 priedas
	Europos bendrojo viešųjų pirkimų dokumento (EBVPD) forma



